
	1.1. Кратко опишете проблема/проблемите и причините за неговото/тяхното възникване. По възможност посочете числови стойности
Проблем 1:
Употребата на личен транспорт и интензивността на движението по ключови пътни артерии стават все по-високи. Увеличаването на автомобилния пробег на годишна база за последните пет години е с 14.4% - резултат от нарастващия брой автомобили на пътя.
През 2024 г. в страната са настъпили над 77 000 пътнотранспортни произшествия, което представлява намаление с 13% спрямо 2019 г., но пък увеличение с 4.9% спрямо 2023 г. Това покачване е неблагоприятен индикатор, въпреки отбелязания в исторически план спад. Тежките ПТП се увеличават и достигат 7 173 - със 178 повече от 2023 г. и с 443 над нивото от 2019 г. Макар че броят на загиналите – 478, бележи спад спрямо 2019 г. с 23.9% и с 9% спрямо 2023 г., нивото на травматизма при ПТП е тревожно високо. На този фон се увеличават тежко ранените - 1 888  през 2024 г. спрямо 1 794 през 2023 г. Особено тъжно е, че България губи 13 деца, а над 1 200 биват ранени за година. Рисков контингент остават пешеходците, които представляват голяма част от жертвите на пътя. През 2024 г. са загинали 111 пешеходци, 70% от които в населени места, а 1 643 са ранени. Налице е сериозен брой на инцидентите с водачи на двуколесни МПС - 805 за 2024 г.
В контекста на тези данни от изпълнителната власт на централно и териториално ниво се очаква да предприеме адекватни действия не само за контрол, но и по отношение образованието и превенцията, свързани с постигане по-високи нива на безопасност при движението по пътищата. Де факто става въпрос за реализиране на хоризонтални политики, доколкото всеки гражданин се явява участник в движението, а отговорността за различни, повлияващи безопасността действия е възложена на множество, физически и функционално обособени органи, често действащи несъгласувано както по отношение на територията, така и съдържателно.
Установени в процеса на правоприлагане слабости и дефицити в действащата нормативна уредба, изразяващи се в това, че на нормативно ниво не е развита функцията по мониторинг, относима към провеждане на хоризонтална политика каквато е безопасността на движението по пътищата, респективно липсва независимо наблюдение за установяване ефективността в дейността на различни институции, ангажирани в една или друга степен с изпълнението на дейности, насочени към обща цел. 
В резултат от горното се индикират следните слабости:
1. не е налице ефективен механизъм за проследяване действията на органите от изпълнителната власт по отношение изпълнението на националната стратегия в областта на пътната безопасност;
2. не е налице обратна връзка и доставка на пълна, навременна, вярна и непротиворечива информация до управленските центрове за вземане на решения, основана на всеобхватно наблюдение върху дейността и синхрона между отделните органи, ангажирани с дейности по безопасността на движението по пътищата;
3. продължава тенденцията за необвързано, отчасти противоречиво, сегментарно провеждане на политики и дейности, които не държат сметка едни за други, като това се случва както на институционално, така и на функционално ниво. Липсва единен подход, липсва цялостна и частична оценка за начина по-който се упражняват функции, извършват се дейности и се инвестират средства в хоризонтална политика. Липсва оценка на ефективността и обратна връзка за набелязване на ефективни коригиращи контролни дейности, така че да се гарантира постигането на целите;
4. липсва механизъм за корекции в действията, действащ в оперативен план, така че да се отговори на необходимостта за гъвкавост и текущо поправяне на грешки.
Предвид изложеното може да се изведе заключение, че като задължителен елемент от вътрешния контрол /като под вътрешен се разбира контролът в рамките на изпълнителната власт/ не е развит елементът мониторинг, а в резултат от това не действа по очаквания начин и друг съществен за всяка контролна система елемент, информация и комуникация /и двата елемента са посочени като съставна част от всяка контролна система, съставляваща част от управлението в Закона за финансовото управление и контрол/.
1.2 Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
По същество липсва звено, като част от контролната система, което да упражнява функцията по мониторинг, което да обслужва нуждата от обратна връзка до центровете за управление, отговорни за вземане на решения и постигане на синхрон между отделните елементи на сложна система. Без изрично упълномощаване, произтичащо от правомощие, съдържащо се в законовата норматива уредба не е налична възможност за достъп на наблюдаващ модул върху дейността на целият спектър от органи на изпълнителната власт на централно и регионално ниво.  
1.3 Посочете защо действащата нормативна рамка не позволява решаване на проблема/проблемите
За да се осигури физически достъп до елементите на проверка/мониторинг, изпълняващите го лица /вкл. наблюдаващите автоматични системи/ следва да са надлежно оправомощени и обвързани със задължението да упражнят дейността, съобразно установен стандарт. Необходимо е ясно да се разпише какви са правомощията им и резултатите от дейността, доколкото макар и в пасивен план се очаква представители на една институция да осъществят интервенция в друга, вкл. регионална, каквито са общините например. Без изрична законова делегация и разписан в нейно изпълнение регламент това е невъзможно.
1.4 Посочете задължителните действия, произтичащи от нормативни актове от по-висока степен или актове от правото на ЕС
Няма 
1.5 Посочете дали са извършени последващи оценки на нормативния акт или анализи за изпълнението на политиката и какви са резултатите от тях?
Към момента не са извършени последващи оценки на нормативния акт. 
Извършени са анализи за изпълнението на политиката и резултатите от тях в рамките на Доклад за състоянието на безопасността на движението по пътищата и изпълнението на Националната
стратегия за безопасност на движението по пътищата в Република България 2021-2030 за 2023 г., изготвен на основание чл. 164в, ал. 1, т. 10 от Закона за движението по пътищата. Документът представя състоянието за 2023 г., като отчита: глобалния, европейския и националния контекст; данните за пътнотранспортните травматизъм и обстановка в страната; напредъка и слабостите в изпълнението на Националната стратегия за безопасност на движението по пътищата в Република България 2021-2030; констатациите и изводите; препоръките за предстоящи действия, които според Държавна агенция „Безопасност на движението по пътищата“ се налагат в спешен порядък за подкрепа на политиката и защита на националния интерес. Докладът представя в аналитичен порядък констатации, свързани с процеса на координация на държавната политика в областта, в т.ч. слабости в приноса на ангажираните ведомства, които не отчитат в оптимална степен нуждите на обществото от гледна точка на безопасността на движението.  

	2. Цели:
Цел: С планираните промени се цели да се подобри синхронът в дейността на органите на изпълнителната власт на всички нива, да се направи обективна и обвързана оценка и да се осигури обратна връзка към министър-председателя, зам.-министър председател с установен ресор за предприемане на своевременни действия на ниво Министерски съвет по отношение на установени слабости при съвместното осъществяване на политики в областта на безопасността при движението по пътищата, вкл. между отделните компоненти на тези политики, включващи – образованието, пътната инфраструктура, състоянието на мобилния парк, кампаниите, контролната дейност и пр. Измеримите показатели за ефективност следва да се проявят като статистически данни, показващи намаление в абсолютни и относителни стойности на пътно-транспортния травматизъм във всички категории. 
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
Заинтересованите страни са:
3.1 председателят на ДАБДП, комуто ще бъде вменено правомощието да извършва мониторинг;
3.2.всички органи на изпълнителната власт с функции или дейности, имащи отношение към безопасността на движението по пътищата, така като са посочени в предлаганата за приемане разпоредба, а именно:
Министри, реализиращи политики и дейности в секторите сигурност и вътрешен ред, транспорт, регионално развитие и строителство, промишленост, здравеопазване, туризъм, заетост, образование и наука, електронно управление, селско и горско стопанство.;
председателите на държавни агенции; 
държавните комисии; 
изпълнителните директори на изпълнителни агенции; 
ръководителите на държавни институции, създадени със закон или постановление на Министерския съвет, които имат функции във връзка с осъществяването на изпълнителната власт; 
областните управители; 
кметовете на общини; 
кметовете на райони; 
кметовете на кметства и 
кметските наместници.
В по-тесен и непосредствен план тук се включват:
ресорни звена в Министерство на вътрешните работи - отдел „Пътна полиция“ към Главна дирекция, сектори „Пътна полиция“ към съответните областни управления на МВР;
ресорни звена в Министерство на регионалното развитие и благоустройството  ресорни звена в Министерство на транспорта и съобщенията;
ресорни звена в Министерство на образованието и науката;
ресорни звена в Министерство на здравеопазването;
Изпълнителна агенция „Автомобилна администрация“;
Агенция „Пътна инфраструктура“;
областни администрации;
общини.
3.3. Министър-председателят на РБ, ресорно определен от него заместник-министър председател;
3.4. Гражданите, доколкото се явяват участници в движението по пътищата и всяка промяна в политиката и контролните дейности им се отразява, а в по-конкретен план:
Водачите на МПС;
Пешеходците;
Уязвимите участници в движението по пътищата – деца, възрастни хора, колоездачи и др;
НПО, приели за своя кауза безопасността на движението по пътищата.


Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).



	4. Варианти на действие. Анализ на въздействията:

	4.1. По проблем 1: 

	Вариант 1 „Без действие“:
Описание: При този вариант няма да се приеме проекта на ЗИД на ЗДвП. Остава в сила досега действащият ред, в който не е предвидено целенасочено наблюдение и оценка на ефективността на разнообразието от органи, реализиращи политики и дейности в областта на безопасността на движението по пътищата. Политиките се изпълняват разпокъсано и несистемно, без обвързаност и най-важното без навременна обратна връзка към управленските центрове за генериране на решения. Това косвено ще се отрази на негативната статистика, доколкото система, оставена без въздействие и корекция на грешките ще ги произвежда, а реакцията ще е на парче, кампанийна и неефективна. Доколкото това е организационен системен дефицит, засягащ както техническите елементи, така и политическото ръководство на държавата следва да се очаква, че кризите, предизвикани от събития с негативни последствия на пътя ще прерастват спонтанно в политически кризи и нестабилност на управлението, което няма как да взима адекватни, най-вече превантивни мерки, доколкото не е захранено с надеждна информация от независим източник, действащ по установен стандарт. 
Положителни (икономически/социални/екологични) въздействия:
Като положително икономическо въздействие могат да се приемат единствено спестените бюджетни средства за укрепване на административния капацитет на ДАБДП. Икономия некореспондираща с възможния обем от ползи, в обратния случай.
                             (върху всяка заинтересована страна/група заинтересовани страни)
Отрицателни (икономически/социални/екологични) въздействия:
Отрицателните въздействия са реципрочни на положителните, но с обратен знак. От икономическа гледна точка преодоляването на последствията от всяко ПТП е свързано с ангажирането на значителни средства.  В социален аспект травмите и смъртта, причинени при ПТП са неизмерими. В екологичен план, като се вземе интензивността на движението и възможността ПТП да се случи с опасни товари например, негативните последици също могат да бъдат значителни.
 От гледна точка на засегнатите страни:
Работата на ДАБДП няма да е с достатъчен принос в държавното управление, въпреки наличния потенциал, а разходите за издръжка ще кореспондират с по-лош от възможния полезен резултат;
Работата на засегнатите органи ще остане слабо ефективна, респективно вложените за издръжката им средства няма да водят до съществено подобрение в средата, такава каквато съществува към момента;
Министър-председателят, респ. ресорният зам.-министър председател, както и членовете на МС няма да бъдат в състояние да генерират навременни и целесъобразни решения, подобряващи цялостната среда, а оттам и намаляващи разходите, причинени от ПТП;
Гражданите ще са заплашени от необхванати от държавното управление  рискове с всички икономически и социални последици, произтичащи от сбъдването им. 

                  (върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия:  При избор на вариант 1 не е налице
въздействие върху малките и средните предприятия. 
Административна тежест: При избор на вариант 1 не е налице създаването на допълнителна административна тежест. 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 „Приемане на предложения проект на ЗИД на ЗДвП“:
Описание: Ще бъдат преодолени установените в процеса на правоприлагане слабости и дефицити в действащата подзаконова нормативна уредба. С предложението за изменение и допълнение на ЗДвП се цели вменяването на правомощие за председателя на Държавна агенция „Безопасност на движението по пътищата“ да извършва мониторинг на всички политики, функции и дейности, имащи отношение към пътната безопасност във всички органи по хоризонтала и вертикала, така че да е налице цялостен поглед и обоснована мотивация при предприемане на действия на централно и регионално ниво, което в своята същност представлява системно интегрирани в процесите наблюдение, анализ и оценка, обхващащи действията на засегнатите лица на етап прогнозиране, планиране, реализиране и отчитане на дейността им. Мониторинговат се нормативно установените функции на компетентни институции, различни програми, разходване на бюджети, спазване на нормативно установени правила и заповеди, проследява се ефектът от проведени кампании, ефективността от разходването на бюджетни средства, като се съпоставят със статистически измерими резултати, за да стане ясно какъв точно ефект следва от дейността на централните и регионални органи и така да се даде обратна връзка към органите отговорни за вземане на решения, относно оптимизиране на нормативната уредба и дейността на органи и лица, с фокус върху ефикасността. Особено важно е, че мониторинга ще даде възможност да се свържат политиките на централно и регионално ниво, обединявайки ги, подчинявайки ги на един стандарт, принципи, маниерност и конкретни действия. Важно е да се подчертае, че този механизъм е пасивен, той не засяга функционалната самостоятелност на никой орган, не цели намеса в дейността му и не е обвързан с възможност за наказателна интервенция. Включително следва да се мониторингова изпълнението на Националната стратегия за безопасност на движението по пътищата в Република България 2021-2030 г. и по-конкретно задачите, включени в годишните планове, адресирани към посочените в тях институции. 
Положителни (икономически/социални/екологични) въздействия:
Ефективното изпълнение на функцията по мониторинг косвено следва да повлияе всички негативни елементи от статистиката на пътно-транспортния травматизъм, доколкото навременните решения редуцират съществено рисковете, респ. вероятността от сбъдването им, а в някои аспекти и влиянието. В този смисъл икономическите ползи от по-малко катастрофи, ранени и загинали са съществени и се проявяват във всяка област. Социалните измерения също са значими, доколкото пътният травматизъм е съществен източник, засягащ живота на хората. По-малко ПТП водят и до умерено положително въздействие в екологичен план, доколкото всяка катастрофа може единствено да окаже негативен ефект върху околната среда, а ако засяга неща като опасни товари, например, избягването на риска да се случи е със съществени положителни последици за околната среда.
От гледна точка на засегнатите страни:
Работата на ДАБДП ще се оптимизира, като ефикасността й ще се повиши за сметка на не високи допълнителни разходи;
Работата на засегнатите органи следва да стане по-ефективна, респективно вложените за издръжката им средства ще водят до статистически измерим по-добър резултат;
Министър-председателят, респ. ресорният зам.-министър председател, както и членовете на МС ще бъдат в състояние да генерират навременни и целесъобразни решения, подобряващи цялостната среда, а оттам и намаляващи разходите, причинени от ПТП;
Гражданите ще са заплашени от по-малко рискове с всички икономически и социални последици, произтичащи от сбъдването им.

                        (върху всяка заинтересована страна/група заинтересовани страни)
Отрицателни (икономически/социални/екологични) въздействия:
[bookmark: _GoBack]Приемането на Вариант 2 е обвързано с укрепване на административния капацитет на органа, който ще осъществява мониторинг, което предполага осигуряването на до 20 допълнителни щатни бройки, допълващи личния състав на агенцията. За осигуряване работна среда на същите се налага и извършването на обичайни разходи за материално и техническо обезпечаване, вкл. до три бр. автомобили, лични предпазни средства, средства за комуникация, компютърна техника и програмно обезпечаване. Общият предварителен разчет на разходите се очаква да възлезе на ок. 1 730 500 лв. за първата година, а след това да се ограничи до текущите такива, свързани със заплати, осигуровки и др. под.
                        (върху всяка заинтересована страна/група заинтересовани страни)
Специфични въздействия:
Въздействия върху малките и средните предприятия:
 Косвено въздействие може да се очаква, доколкото новата функция, обхващаща дейността на регионални органи би довела до активизиране на дейността по места за подобряване на пътната безопасност в определени направления, което предполага интензифициране на възлагателния процес и ангажиране в по-голяма степен на местни малки и средни предприятия, ангажирани със строителни, образователни и др. дейности.
Административна тежест: Вариант 2 предполага възникване на задължение за оказване на съдействие на органът, упражняващ мониторинг, съобразно конкретната ситуация, което включва осигуряване на достъп до документация, обмен на информация, съобразно възникналите конкретни въпроси и ангажимент за изпълнение на дадените препоръки. Горните дейности могат да се изпълнят в рамките на разполагаемия ресурс на организациите и не налагат в тях да бъдат предприемани допълнителни организационни или финансово обвързани мерки. И към момента засегнатите организации предоставят на ДАБДП различни по вид отчети, справки и информация, като дейността по мониторинг предполага модифицирането им до ниво отговарящо на новите цели. Не се предвиждат специфични нови задължения за засегнатите страни.
 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)


	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2 „Приемане на нормативни промени“

	Ефективност
	Цел 1: С планираните промени се цели да се подобри синхронът в дейността на органите на изпълнителната власт на всички нива, да се направи обективна и обвързана оценка и да се осигури обратна връзка към министър-председателя, зам.-министър председател с установен ресор за предприемане на своевременни действия на ниво Министерски съвет по отношение на установени слабости при съвместното осъществяване на политики в областта на безопасността при движението по пътищата, вкл. между отделните компоненти на тези политики, включващи – образованието, пътната инфраструктура, състоянието на мобилния парк, кампаниите, контролната дейност и пр. Измеримите показатели за ефективност следва да се проявят като статистически данни, показващи намаление в абсолютни и относителни стойности на пътно-транспортния травматизъм във всички категории. 
	ниска

	висока

	Ефикасност
	Цел 1: Цел 1: С планираните промени се цели да се подобри синхронът в дейността на органите на изпълнителната власт на всички нива, да се направи обективна и обвързана оценка и да се осигури обратна връзка към министър-председателя, зам.-министър председател с установен ресор за предприемане на своевременни действия на ниво Министерски съвет по отношение на установени слабости при съвместното осъществяване на политики в областта на безопасността при движението по пътищата, вкл. между отделните компоненти на тези политики, включващи – образованието, пътната инфраструктура, състоянието на мобилния парк, кампаниите, контролната дейност и пр. Измеримите показатели за ефективност следва да се проявят като статистически данни, показващи намаление в абсолютни и относителни стойности на пътно-транспортния травматизъм
	ниска

	висока

	Съгласуваност
	Цел 1: : С планираните промени се цели да се подобри синхронът в дейността на органите на изпълнителната власт на всички нива, да се направи обективна и обвързана оценка и да се осигури обратна връзка към министър-председателя, зам.-министър председател с установен ресор за предприемане на своевременни действия на ниво Министерски съвет по отношение на установени слабости при съвместното осъществяване на политики в областта на безопасността при движението по пътищата, вкл. между отделните компоненти на тези политики, включващи – образованието, пътната инфраструктура, състоянието на мобилния парк, кампаниите, контролната дейност и пр. Измеримите показатели за ефективност следва да се проявят като статистически данни, показващи намаление в абсолютни и относителни стойности на пътно-транспортния травматизъм
	ниска

	висока



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	5.2. По проблем 2:
* При повече от един поставен проблем мултиплицирайте таблицата за всеки отделен проблем.

	6. Избор на препоръчителен вариант:
Въз основа на анализ, основан на риск ориентиран подход от гледна точка на елементите ефективност, ефикасност и съгласуваност, по безспорен начин се налага заключението, че препоръчителен е Вариант 2 с въздействие.
По проблем 1:
По отношение на ефективността следва да се има предвид, че съобразно съвременните тенденции в областта на контрола, разглеждан като неизменна функция на управлението, е задължително във всяка система да се предвижда мониторинговащ/наблюдаващ модул, извършващ периодична и перманентна оценка на работата на цялата система, връщащ навременна, достоверна и пълна информация да управляващите центрове за вземане на решения или сам генериращ допустими от системата корекции в работата й, така че да се постига целената степен на ефективност, а загубите да се сведат до минимум;
От гледна точка на ефикасността, даваща представа за степента, в която целите се постигат следва да се отбележи, че е налице пряка зависимост между нивото на мониторинг и резултатите от дейността. Казано по друг начин мониторингът/наблюдението може да осигури навременна обратна връзка за това доколко правилно се изпълняват възложените задачи и в каква степен се изпълняват целите още в текущ план, а не последващо, когато разходите вече са извършени, а резултатите не търпят промяна.
По отношение на съгласуваността като безспорни следва да се приемат ползите от инструмент, осъществяващ цялостно наблюдение на сложна в компонентно отношение система, към момента фактически лишена от механизъм за синхрон в действията на отделните и части. 
При предприемане на вариант на действие 1 не се идентифицират никакви подобрения по отношение на ефективността, ефикасността и съгласуваността.
Сравнението на вариантите по всеки от критериите, а също и разгледани в съвкупност показва, че измеримо по високи нива на ефективност, ефикасност и съгласуваност по проблем 1 се постига единствено чрез: Вариант 2 „Приемане на предложения ЗИД на ЗДвП“.
 
По проблем 2: Вариант n „ … “
…………………………………………………………………..……………………… ………………………………………………………………………………………….
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



…………………………………………………………………..……………………… ………………………………………………………………………………………….

1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Рискът, разгледан като компонентна величина от вероятност /възможността да се сбъдне неблагоприятно събитие/ и влияние /степента, в която неблагоприятно събитие повлияна системата/ в разглеждания случай може да се представи като неизчерпателен списък на по-важните рискове както следва:
Риск от неефективно реализиране на функцията. Вероятността е зависима от неукрепване на адм. капацитет на ДАБДП, което превръща текста от закона в бланкетен. Влиянието е средно. Системата ще продължи да функционира с елемент на хаотичност както досега. Рискът следва да се преодолее като нормативната промяна се обвърже с необходимите адм. дейности;
Риск от конфронтационно отношение на органи, засегнати от новата функция, доколкото ревниво бранят територията си и избягват всякакви форми на контрол върху дейността си. Вероятността е средна. Влиянието съществено. Рискът следва да се преодолее чрез изрична и непротиворечива колективна воля на политическото ръководство на държавата, каквато следва да излъчи МС с приемането и по-късно прилагането на подзаконовия нормативен акт, предвиден в изпълнение на законовата разпоредба;
Риск от неглижиране на обратната връзка от мониторинга и непредприемане на целесъобразните коригиращи мерки по политически съображения. Вероятността е висока, влиянието е високо. Преодоляването на този риск може да се търси само в посока правилно реализирана политическа воля, т.е. очакван от гражданите тон на върха. Липсата на правилен тон на върха, както е отбелязано по-горе /където е посочено, че без действие техническите кризи ще прерастват в политически/, е предпоставка за загуба на политическо доверие и процес на търсене на нов адекватен източник на управленски решения. Фактът, че се прави настоящото предложение е основание за заключение, че към момента тонът на върха е ориентиран към решаване на проблема, което съществено снижава вероятността от сбъдване на риска към момента, но не и в бъдеще.  
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

……………………………………………………………..………………………………
……………………………………………………………………………………………..
……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.


Срокът за предложения и становища по изготвения законопроект е 30 календарни дни.

Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
…………………………………………………………………..……………………… ………………………………………………………………………………………….
Приложете необходимата допълнителна информация и документи.

	11. Информационни източници:
Закон за нормативните актове;
Закон за движението по пътищата;
Доклад за състоянието на безопасността на движението по пътищата и изпълнението на Националната стратегия за безопасност на движението по пътищата в Република България 2021-2030 за 2023 г. (https://www.sars.gov.bg/%d0%b4%d0%be%d0%ba%d0%bb%d0%b0%d0%b4-%d0%b7%d0%b0-%d1%81%d1%8a%d1%81%d1%82%d0%be%d1%8f%d0%bd%d0%b8%d0%b5%d1%82%d0%be-%d0%bd%d0%b0-%d0%b1%d0%b5%d0%b7%d0%be%d0%bf%d0%b0%d1%81%d0%bd%d0%be%d1%81%d1%82-4/);
Национална стратегия за безопасност на движението по пътищата в Република България 2021-2030 (https://www.sars.gov.bg/wp-content/uploads/2023/07/Strategia-za-BDP_08.10.2020.pdf).
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:
Име и длъжност:  Мария Станимирова, директор на дирекция „Правно-техническа методология и контрол“, Държавна агенция „Безопасност на движението по пътищата“.
Дата:   …………………
Подпис:   ……………………….

